b'\n_START_ARTICLE_\nNotar\n_START_PARAGRAPH_\nNotar je oseba imenovana s strani dr\xc5\xbeave, ki opravlja javno pravno slu\xc5\xbebo kot svoboden poklic. Notarji so strokovno usposobljeni za sestavljanje javnih in zasebnih listin, zagotavljanje pravne varnosti pri razli\xc4\x8dnih pravnih poslih, nepristransko in objektivno pravno svetovanje za vse udele\xc5\xbeence konkretnega pravnega posla, hrambo listin, vrednostnih papirjev in denarja. Poklic notarja lahko glede na slovensko zakonodajo opravlja diplomiran pravnik z opravljenim pravni\xc5\xa1kim dr\xc5\xbeavnim izpitom in najmanj petletnimi prakti\xc4\x8dnimi delovnimi izku\xc5\xa1njami.'